Foto’s: Wêreld se hoogste sjokoladefontein onthul(Foto: Lindt & Sprüngli/KEYSTONE/Alexandra Wey) Die Switserse sjokoladevervaardiger Lindt het die wêreld se hoogste sjokoladefontein onthul. Lindt se splinternuwe “Home of Chocolate” in Kilchberg naby Zürich sluit onder meer ŉ interaktiewe museum, ŉ navorsingsaanleg, ŉ produksiebaan wat deur lede van die publiek besigtig kan word en ŉ nege meter hoë sjokoladefontein in. Die fontein is ŉ reusagtige goue klitser wat lyk of dit in die lug hang terwyl sjokolade afstroom om ŉ Lindor-sjokoladebal te vorm. Dit het 36 maande geduur om die “Home of Chocolate” te bou. Die wêreld se grootste Lindt-sjokoladewinkel word ook hier gehuisves.